I 2015-2016 var Skullerud tilknyttet Discovery og Eurosport som ekspertkommentator under landskamper og Europa League-sendinger.



– Jeg gleder meg til å begynne i jobben, og vet at jeg vil trives godt i Eurosport. Jeg likte meg i rollen sist jeg var ekspert for kanalen, og nå blir oppgavene enda mer rendyrket mot norsk fotball. Det passer meg utmerket, sier Tor Ole Skullerud.



– Da denne muligheten bød seg var det liten tvil for oss. Tor Ole etterlot et meget godt inntrykk sist han jobbet for vår redaksjon. Han har bred erfaring fra fotballen, han har høy arbeidskapasitet, er god til å formulere seg – og det er selvsagt ikke noe minus at han kjenner Eurosport-systemet godt, sier sportsdirektør i Eurosport og Discovery, Eirik Koren.



Eurosport har rettighetene til alle kamper fra Eliteserien og OBOS-ligaen til og med 2022-sesongen.